नोटबंदी:बागबानों पर भी आयकर विभाग की नजर
नोटबंदीके दौरान अपने अकाउंट में हैवी अमाउंट करवाने वाले बागबानों पर आयकर विभाग की नजर है। सूत्र बताते हैं कि आयकर विभाग की ओर से प्रदेश के ऐसे बागबानों को नोटिस देने शुरू कर दिए गए हैं। नोटिस उन सेब उत्पादकों को भेजे जा रहे हैं, जिन्होंने नोटबंदी के दौरान अपने खातों में तय सीमा से अधिक धनराशि जमा करवाई है। नोटिस जारी करके आयकर विभाग ने बागवानों से नकदी के स्रोत की डिटेल मांगी है।
ऐसे में अब बागबानों को नोटबंदी के दौरान जमा करवाए गए 500 और 1000 रुपए का एक-एक हिसाब देना होगा। संतोषजनक जवाब होने और आय से अधिक संपत्ति निकलने पर विभाग बागवानों के खिलाफ नियमानुसार कार्रवाई करेगा। आयकर विभाग की कार्रवाई से बागबानों में हड़कंप मचा है और अपने आप को बचाने के लिए इधर-उधर हाथ पांव मारने लगे हैं।
विभागीय सूत्र बताते हैं कि आयकर विभाग की नजरें नोटबंदी के पहले दिन से ही बागबानों पर थी। जैसे ही नोटबंदी खत्म हुई तो विभाग ने अलग-अलग बैंकों से बागबानों के खातों डिटेल एकत्र करनी शुरू कर दी। डिटेल खंगालने पर जिनके खातों में अधिक राशि पाई है, उनको नोटिस जारी करने शुरू कर दिए। आयकर कानून की धारा 133 (6) के तहत जारी नोटिस में विभाग ने बागबानों ने एक-एक पैसे का हिसाब मांगा है। विभाग इस धारा के तहत बागबानों से जानकारी मांग सकता है। नोटिस हरेक बागबान को नहीं, बल्कि उन्हें ही जारी किए जा रहे हैं, जिनके खाते में असाधारण या संदिग्ध मात्रा में नकदी जमा कराने की जानकारी मिली थी। नोटबंदी के दौरान खातों में ढाई लाख तक ही जमा करवाए जा सकते थे, पर कई बागबानों ने इससे अधिक राशि जमा करवाई है। जिन लोगों ने अधिका राशि नोटबंदी के दौरान बैंकों में जमा कराई है ऐसे बागबानों को विभाग के सवालों का जवाब देना पड़ सकता है।
महंगा पड़ेगा घर में नकदी रखना
सेबबेचने के बाद कई बागबानों ने कई साल से नकदी घर पर ही रखी थी, लेकिन नोटबंदी के चलते बागबानों को नकदी बाहर निकाल कर बैंक में जमा करवानी पड़ी। 500 और 1000 रुपए के नोट बंद कर दिए गए हैं, ऐसे में यह नकदी किसी काम नहीं आती। कई साल तक नकदी को घर में रखना अब बागवानों के लिए महंगा साबित होने वाला है। हालांकि, बागवान कार्रवाई से बचने के लिए जी तोड़ कोशिश कर रहे हैं, पर कोई तरकीब काम नहीं आएगी।
विभाग के शिकंजे में ऐसे फंस
सकते हैं बागबान
सेबपर टैक्स नहीं लगता है। आमतौर पर बागबान नोटिस में यह जवाब दे सकते हैं कि राशि सेब की है, लेकिन आयकर विभाग ने बागबानों के इस जवाब का पहले ही तोड़ निकाल रखा है। ऐसे जवाब देने वाले बागबान से विभाग आढ़ती की डिटेल भी लेगा। यानि की सेब किस आढ़ती को बेचे गए थे और उसने कब और कितनी पेमेंट की है, इसके बारे में भी आयकर विभाग डिटेल लेगा। बागबान का जवाब सही है या गलत, इसके बारे में जानने के लिए विभाग आढ़ती की ट्रांजेक्शन डिटेल भी एकत्र करेगा। कुल मिलाकर विभाग की इस कार्रवाई से बच निकलना बागबानों के लिए मुश्किल है।
बढ़ेगी मुश्किल
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva